CELEX: 32017R1978
Language: hu
Date: 2017-10-31 00:00:00
Title: A Bizottság (EU) 2017/1978 rendelete (2017. október 31.) az állati eredetű élelmiszerek különleges higiéniai szabályainak megállapításáról szóló 853/2004/EK európai parlamenti és tanácsi rendelet III. mellékletének az osztályozott termelési területeken kívül begyűjtött tüskésbőrűek tekintetében történő módosításáról (EGT-vonatkozású szöveg. )

1.11.2017   
            
            
               HU
            
            
               Az Európai Unió Hivatalos Lapja
            
            
               L 285/3
            
         A BIZOTTSÁG (EU) 2017/1978 RENDELETE
   (2017. október 31.)
   az állati eredetű élelmiszerek különleges higiéniai szabályainak megállapításáról szóló 853/2004/EK európai parlamenti és tanácsi rendelet III. mellékletének az osztályozott termelési területeken kívül begyűjtött tüskésbőrűek tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az állati eredetű élelmiszerek különleges higiéniai szabályainak megállapításáról szóló, 2004. április 29-i 853/2004/EK európai parlamenti és tanácsi rendeletre (1) és különösen annak 10. cikke (1) bekezdésére,
   mivel:
   
               (1)
            
            
               A 853/2004/EK rendelet különleges higiéniai szabályokat állapít meg az állati eredetű élelmiszerekre vonatkozóan az élelmiszer-vállalkozók számára. Előírja többek között, hogy az élelmiszer-vállalkozók csak akkor hozhatnak forgalomba állati eredetű termékeket, ha azokat kizárólag olyan létesítményekben állították elő és kezelték, amelyek megfelelnek bizonyos követelményeknek, köztük az említett rendelet III. mellékletében szereplő, vonatkozó követelményeknek.
            
         
               (2)
            
            
               A 853/2004/EK rendelet III. mellékletének VII. szakasza értelmében a szóban forgó szakasz az élő kagylókra, valamint – a tisztításra vonatkozó rendelkezések kivételével – az élő tüskésbőrűekre, élő zsákállatokra és élő tengeri csigákra is alkalmazni kell. VII. szakasza értelmében a szóban forgó szakasz az élő kagylókra, valamint – a tisztításra vonatkozó rendelkezések kivételével – az élő tüskésbőrűekre, élő zsákállatokra és élő tengeri csigákra alkalmazandó. A VII. szakasz értelmében az osztályozott termelési területeken kívül begyűjtött, nem filtráló fésűskagylókra és tengeri csigákra egyedi követelmények vonatkoznak.
            
         
               (3)
            
            
               A 854/2004/EK európai parlamenti és tanácsi rendelet (2) különleges szabályokat állapít meg az állati eredetű termékek hatósági ellenőrzésének megszervezésére vonatkozóan. A rendelet értelmében a tagállamoknak biztosítaniuk kell, hogy az élő kagylók, az élő tüskésbőrűek, az élő zsákállatok és az élő tengeri csigák termelése és forgalomba hozatala során sor kerüljön a rendelet II. mellékletében előírt hatósági ellenőrzések elvégzésére. A 854/2004/EK rendelet II. mellékletének II. fejezete előírja, hogy a termelési területeket a bélsárral való szennyeződés szintje szerint kell osztályozni. A filtrálók – mint például a kagylók – felhalmozhatnak magukban közegészségügyi kockázatot jelentő mikroorganizmusokat.
            
         
               (4)
            
            
               A tüskésbőrűek általában nem filtrálók. Következésképpen az ilyen állatok esetében elhanyagolható annak kockázata, hogy bélsárral való szennyeződéssel összefüggésbe hozható mikroorganizmusokat halmoznának fel. Továbbá nem érkezett jelentés olyan járványügyi adatokról, amelyek szerint összefüggés lenne a termelési területek osztályozására vonatkozóan a 854/2004/EK rendelet II. mellékletében meghatározott rendelkezések és a nem filtráló tüskésbőrűekkel kapcsolatos közegészségügyi kockázatok között. Ennélfogva a tüskésbőrűeket is ki kell venni a 853/2004/EK rendelet III. melléklete VII. szakaszának II. fejezetében meghatározott, a termelési területek osztályozására vonatkozó előírások hatálya alól.
            
         
               (5)
            
            
               Továbbá a 853/2004/EK rendelet III. melléklete VII. szakaszának IX. fejezete egyedi követelményeket állapít meg az osztályozott termelési területeken kívül begyűjtött, nem filtráló fésűskagylókra és tengeri csigákra. E követelményeket a nem filtráló tüskésbőrűekre is alkalmazni kell.
            
         
               (6)
            
            
               A 853/2004/EK rendelet III. mellékletének VII. szakaszát ezért ennek megfelelően módosítani kell.
            
         
               (7)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   A 853/2004/EK rendelet III. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2019. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. október 31-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 139., 2004.4.30., 55. o.
   
   
      (2)  Az Európai Parlament és a Tanács 854/2004/EK rendelete (2004. április 29.) az emberi fogyasztásra szánt állati eredetű termékek hatósági ellenőrzésének megszervezésére vonatkozó különleges szabályok megállapításáról (HL L 139., 2004.4.30., 206. o.).
   
      MELLÉKLET
      A 853/2004/EK rendelet III. mellékletének VII. szakasza a következőképpen módosul:
      
                  1.
               
               
                  A bevezető részben az 1. pont helyébe a következő szöveg lép:
                  
                              „1.
                           
                           
                              Ez a szakasz az élő kagylókra vonatkozik. A tisztításra vonatkozó rendelkezések kivételével e szakaszt az élő tüskésbőrűekre, élő zsákállatokra és élő tengeri csigákra is alkalmazni kell. A termelési területek osztályozására vonatkozóan az említtet szakasz II. fejezetének A. részében meghatározott rendelkezések nem alkalmazandók a nem filtráló tengeri csigákra és tüskésbőrűekre.”
                           
                        
            
                  2.
               
               
                  A IX. fejezet helyébe a következő szöveg lép:
                  
                     „IX. FEJEZET:   AZ OSZTÁLYOZOTT TERMELÉSI TERÜLETEKEN KÍVÜL BEGYŰJTÖTT, NEM FILTRÁLÓ FÉSŰSKAGYLÓKRA, TENGERI CSIGÁKRA ÉS TÜSKÉSBŐRŰEKRE VONATKOZÓ EGYEDI KÖVETELMÉNYEK
                  
                  Az osztályozott termelési területeken kívül nem filtráló fésűskagylót, tengeri csigát és tüskésbőrűeket begyűjtő, vagy ilyen fésűskagylót és/vagy tengeri csigát és/vagy tüskésbőrűeket kezelő élelmiszeripari vállalkozóknak biztosítaniuk kell az alábbi követelmények betartását:
                  
                              1.
                           
                           
                              Csak olyan nem filtráló fésűskagylókat, tengeri csigákat és tüskésbőrűeket lehet forgalomba hozni, amelyeket a II. fejezet B. részével összhangban gyűjtöttek be és kezeltek, illetve amelyek egy saját ellenőrzési rendszer által bizonyítottan megfelelnek az V. fejezetben megállapított előírásoknak.
                           
                        
                              2.
                           
                           
                              Az 1. pontban foglaltakon túlmenően, amennyiben hivatalos monitoringprogramok adatai lehetővé teszik a hatáskörrel rendelkező hatóságok számára a halászati területek osztályozását – adott esetben élelmiszeripari vállalkozókkal együttműködve –, a II. fejezet A. részének rendelkezéseit hasonlóan alkalmazni kell fésűskagylókra is.
                           
                        
                              3.
                           
                           
                              A nem filtráló fésűskagylókat, tengeri csigákat és tüskésbőrűeket emberi fogyasztásra csak halárveréseken, feladó központokon vagy feldolgozólétesítményeken keresztül lehet forgalomba hozni. Amennyiben a létesítményekben fésűskagylót és/vagy tengeri csigát és/vagy tüskésbőrűeket is kezelnek, az azokat üzemeltető élelmiszeripari vállalkozóknak tájékoztatniuk kell a hatáskörrel rendelkező hatóságot, és a feladó központok tekintetében be kell tartaniuk a III. és a IV. fejezet vonatkozó követelményeit.
                           
                        
                              4.
                           
                           
                              A nem filtráló fésűskagylók, élő tengeri csigák és élő tüskésbőrűek kezelésével foglalkozó élelmiszeripari vállalkozóknak meg kell felelniük a következőknek:
                              
                                          a)
                                       
                                       
                                          amennyiben alkalmazandó, az I. fejezet 3–7. pontjában foglalt dokumentációs követelményeknek. Ebben az esetben a nyilvántartási okmánynak egyértelműen jeleznie kell azt a területet, ahol a fésűskagylót és/vagy élő tengeri csigát és/vagy élő tüskésbőrűeket begyűjtötték; vagy
                                       
                                    
                                          b)
                                       
                                       
                                          a kiskereskedelmi értékesítésre feladott élő fésűskagylók, élő tengeri csigák és élő tüskésbőrűek csomagolásának lezárására a VI. fejezet 2. pontjában megállapított követelményeknek és a VII. fejezet azonosító jelölésre és címkézésre vonatkozó követelményeinek.”